Komisjoni määrus (EÜ) nr 169/1999,

25. jaanuar 1999,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 2248/98, [2] eriti selle artiklit 9,

ning arvestades, et:

kõnealusele määrusele lisatud koondnomenklatuuri ühtse kohaldamise tagamiseks on vaja võtta meetmeid, mis käsitlevad käesoleva määruse lisas nimetatud kaupade klassifitseerimist;

määruses (EMÜ) nr 2658/87 on sätestatud kaupade koondnomenklatuuri tõlgendamise üldeeskirjad ja neid kohaldatakse ka mis tahes teise täielikult või osaliselt koondnomenklatuuril põhineva või sellele mis tahes täiendavaid alajaotisi lisava nomenklatuuri suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

lähtudes nimetatud üldeeskirjadest, tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud asjakohaste CN-koodide alla;

on asjakohane, et kolme kuu jooksul võib siduva tariifiinformatsiooni pidaja vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik; [3] viimati muudetud Euroopa Parlamendi ja nõukogu määrusega (EÜ) nr 82/97 [4] artikli 12 lõikele 6 jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele;

käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris tabeli 2. veerus näidatud asjaomaste CN-koodide alla.

Artikkel 2

Liikmesriigi tolli poolt väljastatud siduvale tariifiinformatsioonile, mis ei vasta käesoleva määruse sätetele, võib määruse (EMÜ) nr 2913/92 artikli 12 lõike 6 sätete alusel jätkuvalt tugineda veel kolme kuu jooksul.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 25. jaanuar 1999

Komisjoni nimel

komisjoni liige

Mario Monti

[1] EÜT L 256, 7.9.1987, lk 1.

[2] EÜT L 282, 20.10.1998, lk 55.

[3] EÜT L 302, 19.10.1992, lk 1.

[4] EÜT L 17, 21.1.1997, lk 1.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

1 | 2 | 3 |

1.Rukkileiva valmistamiseks kasutatav jahusegu, mis sisaldab (massiprotsentides):rukkipüülijahu: 50,0nisujahu: 48,6nisugluteeni: 1,4 | 11010090 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 110100 ja 11010090 sõnastusega. |

2.Jahusegu mitmeviljajahust leiva valmistamiseks, mis sisaldab (massiprotsentides):pehmest nisust valmistatud jahu: 78,5rukkipüülijahu: 7,0kaerajahu: 4,0riisjahu: 4,0odrajahu: 2,0jahvatatud idusid: 1,0nisugluteeni: 3,5 | 11010015 | Klassifikatsioon määratakse kindlaks koondnomenklatuuri tõlgendamise üldeeskirjadega 1, 3b ja 6 ning CN-koodide 110100 ja 11010015 sõnastusega. |

3.Leiva valmistamiseks kasutatav jahu, mis sisaldab (massiprotsentides):pehmest nisust valmistatud jahu: 99,85soola: 0,15ning väga väikeses koguses amülaasi ja antioksüdanti (E300) | 11010015 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 110100 ja 11010015 sõnastusega. |

4.Koduseks leivateoks ettenähtud jahusegu, mis sisaldab (massiprotsentides):pehmest nisust valmistatud jahu: 88rukkipüülijahu: 10rukki kuivjuuretist: 1pagaripärmi, emulgaatorit: 1ning väga väikeses koguses amülaasi ja antioksüdanti (E300) | 19012000 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 1901 ja 19012000 sõnastusega. Pagaripärmi ja rukki kuivjuuretise lisamine tähendab seda, et tootel on rubriiki 1905 kuuluvate pagaritoodete valmistamiseks kasutatava segu omadused, mistõttu ei kuulu see gruppi 11 vastavalt kõnealuse grupi märkuse 1 punktile b. |

5.Tabletid massiga 550 mg, mis sisaldavad 200 mg kaltsiumaskorbaati (C-vitamiini soola), 342 mg abiainet, mille koostisesse kuuluvad dikaltsiumfosfaat, mikrokristalne tselluloos, võrkstruktuuriga naatriumkarboksümetüültselluloos ja steariinhape, ning paakumisvastase ainena 8 mg magneesiumstearaati | 21069092 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 2106, 210690 ja 21069092 sõnastusega. Toode ei kuulu rubriiki 2936, sest see sisaldab lisaaineid, mida ei hõlma grupi 29 märkuse 1 punktid f ja g ning seetõttu, et kohaldatakse HS selgitavate märkuste viimase lõigu alapunkti d rubriigi 2936 kohta. |

6 a)Hõbedapasta (kõrge kontsentratsiooniga)hõbedat: 72,0 %kaadmiumiühendit: 8,9 %pliiühendit: 8,9 %6 b)Hõbedapasta (keskmise kontsentratsiooniga)hõbedat: 45,0 %kaadmiumiühendit: 3,5 %pliiühendit: 3,5 %Tooteid kasutatakse elektronlülituste kinnitamiseks emailitud teraspleki külge termilise töötlemise teel. | 32073000 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, grupi 71 märkuse 3 punktiga c ning CN-koodide 3207 ja 32073000 sõnastusega. Vt ka HS selgitavaid märkusi rubriigi 7106 kohta. |

7.Magnetiliste omadustega tooneripulber, mida kasutatakse koopiamasinates ilmutina.Koostis:stüreen- ja butüülakrülaatkopolümeeri: 40 %polüpropüleeni: 3 %magnetiiti: 56 %ränidioksiidi: < 1 % | 37079030 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 3707, 370790 ja 37079030 sõnastusega. Vt ka HS selgitavate märkuste alapunkti a rubriigi 3215 kohta ja punkti 2 rubriigi 3707 kohta. |

8.Montmorilloniiti sisaldavad kreemikasvalged pulbrid, millele on lisatud 30 % stearüülamiini.Sellised organofiilsed pulbrid segunevad orgaaniliste lahustitega ja kuumutamisel temperatuuril 600 °C kaotavad 35 % massist. | 38249095 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 3824, 382490 ja 38249095 sõnastusega. Toode ei ole aktiveeritud rubriigi 3802 tähenduses. Vt ka HS selgitavaid märkusi rubriigi 3824 alamrubriigi 40 kohta. |

--------------------------------------------------